CELEX: C2006/074/66
Language: el
Date: 2006-03-25 00:00:00
Title: Υπόθεση F-4/06: Προσφυγή της  13ης Ιανουαρίου 2006  — Villa κ.λπ. κατά Ευρωπαϊκού Κοινοβουλίου

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/34
            
         Προσφυγή της 13ης Ιανουαρίου 2006 — Villa κ.λπ. κατά Ευρωπαϊκού Κοινοβουλίου
   (Υπόθεση F-4/06)
   (2006/C 74/66)
   Γλώσσα διαδικασίας: η γαλλική
   Διάδικοι
   
      Προσφεύγουσα: Renata Villa (Senningerberg, Λουξεμβούργο) κ.λπ. [Εκπρόσωποι: G. Bouneou, F. Frabetti, δικηγόροι]
   
      Καθού: Ευρωπαϊκό Κοινοβούλιο
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις υπ' αριθ. 102495, 102494 και 102496, της 8ης Φεβρουαρίου 2005, με τις οποίες η Αρμόδια για τους Διορισμούς Αρχή (στο εξής: ΑΔΑ) του Ευρωπαϊκού Κοινοβουλίου αρνείται να αναγνωρίσει στις προσφεύγουσες επιπλέον συντάξιμο χρόνο λόγω της διαφοράς μεταξύ των δικαιωμάτων που απέκτησαν κατά τα έτη ασφαλίσεώς τους στο ιταλικό ασφαλιστικό σύστημα και του αριθμού των ετών που μετέφεραν στο κοινοτικό ασφαλιστικό σύστημα, κατόπιν νέου υπολογισμού των μεταφερομένων συνταξιοδοτικών δικαιωμάτων τους,
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Το 1991 οι προσφεύγουσες, υπάλληλοι του Ευρωπαϊκού Κοινοβουλίου, μετέφεραν στο κοινοτικό ασφαλιστικό σύστημα τα συνταξιοδοτικά δικαιώματα που είχαν αποκτήσει στην Ιταλία πριν αναλάβουν υπηρεσία στις Κοινότητες. Η διαφορά μεταξύ του πραγματικού αριθμού των ετών ασφαλίσεως στο ιταλικό σύστημα και του αριθμού των συνταξίμων ετών όπως υπολογίζονταν στο κοινοτικό σύστημα καθορίστηκε σύμφωνα με τις τότε εφαρμοζόμενες από το Κοινοβούλιο γενικές εκτελεστικές διατάξεις, οι οποίες δεν πρόβλεπαν την εξίσωση του συντάξιμου χρόνου με το ανώτατο όριο του αριθμού των ετών ασφαλίσεως στην Ιταλία.
   Κατόπιν της θέσεως σε ισχύ του νέου Κανονισμού Υπηρεσιακής Καταστάσεως (στο εξής: ΚΥΚ), οι προσφεύγουσες υπέβαλαν αιτήσεις για νέο υπολογισμό του συντάξιμου χρόνου που τους είχε αναγνωριστεί, επικαλούμενες το άρθρο 26, παράγραφοι 5 και 6, του παραρτήματος XIII του εν λόγω ΚΥΚ. Κατόπιν απορρίψεως των αιτήσεών τους, οι προσφεύγουσες άσκησαν ενστάσεις τις οποίες η ΑΔΑ επίσης απέρριψε.
   Στις προσφυγές τους οι προσφεύγουσες προβάλλουν παράβαση του άρθρου 26 του παραρτήματος XIII του νέου ΚΥΚ και του άρθρου 11, παράγραφος 2, του παραρτήματος VIII του ΚΥΚ, τόσο με την προηγούμενη όσο και με τη νέα διατύπωσή του.
   Εν συνεχεία, υποστηρίζουν ότι το Κοινοβούλιο παραβίασε επιπλέον τις αρχές της χρηστής διοικήσεως, της ίσης μεταχειρίσεως, της απαγορεύσεως των διακρίσεων και των αυθαιρέτων ενεργειών, της προστασίας της δικαιολογημένης εμπιστοσύνης, του μη πλουτισμού εις βάρος τρίτου και του καθήκοντος αρωγής.